SETบ่ายแกว่งตัวแดนลบ รอปัจจัยหนุนตปท.จัด 6 หุ้นเด็ด เป็นเป้าหมายของ Fund Inflow
SET บ่ายแก่วงตัว นักลงทุนรอดูปัจจัยบวกต่างประเทศ การประชุม BoE และตัวเลขการจ้างงานสหรัฐฯ โบรกฯแนะ “ซื้อ” 6 หุ้น กลุ่มที่เป็นเป้าการของ Fund Inflow นำโดย ADVANC, SCC, AOT, BJC, CPALL และ KTB
2 ส.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (2 ส.ค.) ปรับตัวลดตามภูมิภาคหลังปรับตัวขึ้นไปพอสมควร มองนักลงทุนยังรอดูปัจจัยต่างประเทศในสัปดาห์นี้ทั้งการประชุม BoE ว่าจะมีมาตรการทางการเงินเพิ่มเติมหรือไม่ และตัวเลขการจ้างงานสหรัฐฯ บ่ายนี้ตลาดฯน่าจะแกว่งตัวอยู่ในกรอบแคบ พร้อมให้แนวรับ 1,500 จุด แนวต้าน 1,515 จุด
 
นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวลดลงตามตลาดภูมิภาค จากก่อนหน้านี้ดัชนีฯปรับตัวขึ้นไปพอสมควร โดยนักลงทุนอาจจะยังรอดูมาตรการเพิ่มเติม ของการประชุมธนาคารกลางอังกฤษ (BoE) ในวันที่ 4 ส.ค.นี้ รวมถึงตัวเลขการจ้างงานของสหรัฐฯ ในวันศุกร์นี้ว่าจะออกมาสนับสนุนการปรับขึ้นอัตราดอกเบี้ยของธนาคารกลางสหรัฐ (เฟด) หรือไม่   
ส่วนแนวโน้มการลงทุนในช่วงบ่าย ตลาดฯน่าจะแกว่งตัวอยู่ในแดนลบ พร้อมให้กรอบแนวรับ 1,500 จุด แนวต้าน 1,515 จุด
บล.ธนชาตระบุในบทวิเคราะห์ (2 ส.ค.) ว่า SET “ปรับฐาน” ต่อเนื่องช่วงเปิดตลาด แต่มองเป็นโอกาสในการ “ซื้อ” เนื่องจากมุมมองต่อ 1) สภาพคล่องในตลาดเงิน-ทุน โลก 2) แนวโน้มการปรับประมาณการกำไร และเป้าหมายพื้นฐานของนักวิเคราะห์ และ 3) สถานการณ์การเมืองที่มีความชัดเจนมากขึ้น หลังการทำประชามติไม่ได้เปลี่ยนไปจากเดิม แนะนำ “ซื้อ” กลุ่มหุ้นที่เป็นเป้าหมายการของ Fund Inflow อย่าง ADVANC SCC AOT BJC CPALL KTB
ในขณะเดียวกันแนะนำ“ซื้อ” BJC ด้วยเป้าหมายพื้นฐาน 50 บาท ด้วยปัจจัยสนับสนุนจาก 1) การเพิ่มทุนล็อตสุดท้ายสิ้นสุดวันที่ 4 ส.ค. ทำให้การขายหุ้นเพื่อปรับพอร์ตน่าจะจบลงไปแล้วตั้งแต่เมื่อวาน ขณะที่ลุ้นเข้า MSCI Thailand เร็วๆ นี้ 2) Market Cap ที่เพิ่มขึ้นเป็น 1.8 แสนล้านบาท ใหญ่เป็นอันดับ 20 +/- ของ SET ทำให้มีโอกาสที่นักลงทุนสถาบันจะ “ซื้อ” หุ้นเพิ่ม 3) การดำเนินกลยุทธ์ Offensive มากขึ้นในการขยายสาขา BIGC หนุนกำไรเติบโตเด่นระยะยาว คาดการณ์กำไรปี 2017 +96% เทียบช่วงเดียวกันของปีก่อน ที่ 6.5 พันล้านบาท และ +20% เป็น 7.9 พันล้านบาทในปี 2018 และ 6) ทางเทคนิคทะลุรูปแบบ Cup with Handle เป้าหมาย 48-49 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
BEM   มูลค่าการซื้อขาย 3,701.25 ล้านบาท ปิดที่   8.15 บาท ลดลง 0.35 บาท
PTT   มูลค่าการซื้อขาย 1,178.35 ล้านบาท ปิดที่ 322.00 บาท ลดลง 5.00 บาท
PTTEP มูลค่าการซื้อขาย   979.79 ล้านบาท ปิดที่  79.25 บาท ลดลง 2.50 บาท
SCB   มูลค่าการซื้อขาย   884.86 ล้านบาท ปิดที่ 158.00 บาท ลดลง 2.00 บาท
KBANK  มูลค่าการซื้อขาย   852.21 ล้านบาท ปิดที่ 193.00 บาท ลดลง 2.00 บาท